jkorsvik/nowiki_second_scrape_merged huggingface dataset:
Per Helge Måseide

Per Helge Måseide (født 13. juni 1966) er en norsk lege som er spesialist i barnesykdommer, og som arbeider ved Barne- og ungdomsklinikken ved Akershus universitetssykehus Han var første leder for medisinstudentenes humanitæraksjon, MedHum, og var i 1993-94 leder i Norsk Studentunion.
Måseide har vært seniorrådgiver i Statens helsetilsyn, og har også arbeidet som lege blant annet ved universitetssykehusene i Stavanger og Oslo. Han har studert helseadministrasjon og politisk journalistikk. Videre har Måseide arbeidet som journalist i Aftenposten, Tidsskrift for Den norske legeforening og er siden 2005 redaktør for Journalen.


== Referanser ==
Planetoide

Planetoide kan referere til:

Asteroide, lite himmellegeme som kretser rundt en stjerne
Dvergplanet, lite himmellegeme som kretser rundt en stjerne
Kuiper-legemer, lite himmellegeme som kretser langt fra Solen
Småplanet, lite  himmellegeme som kretser rundt en stjerne
Valnøttslekta

Valnøttslekta (Juglans) er en gruppe planter i valnøttfamilien.
De er løvfellende og sambu trær og busker med en høyde på 3–50 m. Kvistene er purpurbrune og mer eller mindre dekket av hår og kjertler. Knoppene er tett dekket av hår. Margen i kvistene er kamret som hos vingenøtt (Pterocarya), altså oppdelt av tverrgående, parallelle skillevegger. Bladene er finnete med 5–25 småblad. Frukten er en rund nøtt omgitt av tykk bast. 
Slekta er hovedsakelig utbredt i tempererte og subtropiske strøk på den nordlige halvkule, men finnes også i Sør-Amerika sørover til Argentina. Den mest kjente arten, valnøtt (J. regia), vokser vilt fra Balkan og østover. Den er vanlig dyrket og forvillet i Vest- og Sør-Europa. Valnøttrær er ikke vanlige i Norge, men både valnøtt og de amerikanske artene smørvalnøtt (J. cinerea) og svartvalnøtt (J. nigra) er plantet i Sør-Norge.
Flere av artene har stor økonomisk betydning og gir nøtter, fargestoffer og trevirke til møbelproduksjon. 


== Litteratur ==
A. Mitchell, oversatt av I. Gjærevoll (1977). Trær i skog og hage. Tiden. s. 194–196. ISBN 82-10-01282-7. 
«Juglans». Flora of North America. Besøkt 4. mai 2015. 
M.K. Aradhya, D. Potter og C.J. Simon (2005). «Origin, evolution and biogeography of Juglans: a phylogenetic perspective» (PDF). Acta Hort. (ISHS). 705: 85–94. ISSN 0567-7572. 


== Eksterne lenker ==
(en) Valnøttslekta i Encyclopedia of Life 
(en) Valnøttslekta i Global Biodiversity Information Facility 
(no) Valnøttslekta hos Artsdatabanken 
(sv) Valnøttslekta hos Dyntaxa 
(en) Valnøttslekta hos Fossilworks 
(en) Valnøttslekta hos ITIS 
(en) Valnøttslekta hos NCBI 
(en) Valnøttslekta hos The International Plant Names Index 
(en) Valnøttslekta hos Tropicos 
(en) Kategori:Juglans – bilder, video eller lyd på Wikimedia Commons 
Juglans – detaljert informasjon på Wikispecies
Ato Boldon

Ato Jabari Boldon (født 30. desember 1973) er en tidligere sprinter fra Trinidad og Tobago, verdensmester på 200 m i 1997 og fire ganger olympisk medaljevinner. Bare to andre menn i historien, Frankie Fredericks fra Namibia og Carl Lewis fra USA, har vunnet like mange individuelle olympiske sprint medaljer (4). Han er i dag (per 2008) ekspertkommentator på CBS og NBC sine friidrettssendinger, og trener for Saudi Arabias nasjonale sprintlag.
Karriere:

Olympiske leker:
Sommer-OL 2000 i Sydney: 100 m – sølv
Sommer-OL 2000 i Sydney: 200 m – bronse
Sommer-OL 1996 i Atlanta: 100 m – bronse
Sommer-OL 1996 i Atlanta: 200 m – bronse
VM i friidrett:
VM i friidrett 2001: 100 m – bronse
VM i friidrett 2001: 4x100 m stafett – sølv
VM i friidrett 1997: 200 m – gull
VM i friidrett 1995: 100 m – bronse


== Referanser ==


== Eksterne lenker ==
(de) Ato Boldon – Munzinger Sportsarchiv 
(en) Ato Boldon – Olympics.com 
(en) Ato Boldon – Olympic.org 
(en) Ato Boldon – Olympedia 
(en) Ato Boldon – Sports-Reference (OL-resultater – arkivert) 
(en) Ato Boldon – Commonwealth Games Federation 
(en) Ato Boldon – World Athletics 
(en) Ato Boldon – Track and Field Statistics 
Ato Boldons offisielle hjemmeside
MedHum

Medisinstudentenes humanitæraksjon (MedHum) er en av Norges største humanitære studentorganisasjoner, som hvert partallsår arrangerer en aksjon for innsamling av penger til humanitære prosjekter i lav- og mellominntektsland.


== Historie ==
MedHum ble dannet i 1991 under navnet Helse Uten Grenser (HUG), etter initiativ fra John-Arne Røttingen overfor landsmøtet i Norsk medisinstudentforening (Nmf).
Den første aksjonen (i 1991) ble arrangert i de norske universitetsbyene Bergen, Oslo, Trondheim og Tromsø og blant en rekke utenlandsstudenter i Tyskland. Den gikk til inntekt for palestinske mor-barn klinikker, i regi av Norsk Folkehjelp. Per Helge Måseide og Trond Vartdal, som var sentrale i å drive fram den første aksjonen, møtte den mangeårige presidenten i palestinsk Røde Halvmåne, dr. Fathi Arafat.Til tross for at aksjonen erklærte seg partipolitisk nøytral, ble den første aksjonen kritisert for å være både politisk høyre- og venstrevridd (av hhv. studenter fra Bergen og Palestinakomiteen). Etter en intens og omfattende PR-kampanje ble aksjonen likevel gjennomført med stor oppslutning.


== Aksjoner ==

MedHum 2020 jobber sammen med Redd Barna for å bidra til bedre seksuell og reproduktiv helse og rettigheter (SRHR) for unge mennesker i Malawi. Målet er å redusere sykdom og dødelighet hos mor og barn ved å forebygge tenåringsgraviditet, og samtidig sikre støtte og helsehjelp for tenåringsmødre og deres barn. Nasjonal leder er David Teigen fra Universitetet i Bergen.


=== Tidligere aksjoner ===
Medisinstudentenes humanitæraksjon blir i 2020 arrangert for 16. gang, og gjennom alle aksjonene har studentene klart å samle inn over 22 millioner kroner til primærhelse og forebyggende medisin i ulike deler av verden. Medisinstudentenes humanitæraksjon har tidligere samlet inn midler til følgende organisasjoner og formål:


== Eksterne lenker ==
Offisielt nettsted 
Facebook-side
Bruvoll fengsel

Bruvoll fengsel er et forhenværende fengsel, nå en avdeling av Hedmark fengsel, som ligger på Haug i Nord-Odal, en kilometer nord for Bruvoll. Fengslet ble opprettet av Stortinget i 2006. Fengselsplassene er midlertidige og ble etablert som et ledd i arbeidet med å redusere soningskøen i Norge. Etter Stortingets vedtak skulle fengslet være i drift ut 2009, men har blitt permanent. Fengslet ble en del av Hedmark fengsel i 2010.
Tomten er inngjerdet, og er på 46 200 m². Bygningsmassen er på totalt 4900 m². Det er i fengselet 70 soningsplasser av typen «lavere sikkerhetsnivå», som i realiteten betyr åpen soning. Fengslet har 40 ansatte.
De innsatte har ulike tilbud. Blant annet en dugnadsgjeng som består av innsatte og ansatte og som tilbyr vedlikeholdstjenester til lokale lag, foreninger og kommunale virksomheter.
Området ble først opparbeidet av Statsbygg som Bruvoll leir for Sivilforsvaret, senere ble det øvingssenter for Politihøgskolen, og ble i 2006 bygget om til fengsel.


== Eksterne lenker ==
Kriminalomsorgens presentasjon av Bruvoll fengsel
Cape Denison

Cape Denison er et steinete nes i bunnen av Samveldebukten i Antarktis. Neset ble, som resten av bukten, oppdaget av Douglas Mawson i 1912. Den australasiatiske antarktisekspedisjonen (1911–1914) under ledelse av Mawson hadde sin hovedleir på neset. Navnet ble gitt for å hedre Hugh Denison fra Sydney som var en av bidragsyterne til ekspedisjonen.
Cape Denison ble i 2004 utnevnt til et spesielt forvaltningsområde i Antarktis og står på listen over historiske steder og kulturminner i Antarktis.


== Eksterne lenker ==
Management Plan for Cape Denison Antarktistraktatens sekretariat
Dagur og vika

Dagur og vika (norsk oversettelse «Dag og uke») er et færøysk nyhets- og aktualitetsprogram som har vært kringkastet på allmennkringkasteren Sjónvarp Føroya siden 1984. Siden 1. januar 2005 er Sjónvarp Føroya en del av mediehuset Kringvarp Føroya. Dagur og vika sendes i syvtiden om kvelden, lokal tid, hver mandag, tirsdag, torsdag og fredag. Det har hendt at programmet har kommet med ekstrasendinger. Programmets varighet er som regel rundt 20 minutter.


== Eksterne lenker ==
Sjónvarp Føroya
Brille (TV-program)

Brille er et norsk kunnskapsbasert underholdningsprogram som gått på TV siden 2012 (først på NRK og fra 2013 på TVNorge). Programmet har siden 2020 blitt ledet av Einar Tørnquist. Det ble tidligere ledet av Harald Eia. Programmet kan beskrives som et studiobasert spørreprogram som blander humor og vitenskap. Bård Tufte Johansen var fast paneldeltaker frem til sesong ni.Konseptet går ut på at programlederen gir deltakerne diverse utfordringer. De skal så resonnere seg frem til riktigst – eller morsomst – svar, og får poeng deretter. Oppgavene handlet oftest om merkverdige fenomener fra hele verden og tar ofte utgangspunkt i et bilde eller fysisk gjenstand som programlederen viser deltakerne. Det er fire deltakere fordelt på to lag.


== Seertall og mottakelse ==
Premieren ble sett av 795 000 og hadde en markedsandel på 44,6 %, mens sesongsnittet lå på rundt 700 000. Premieren av andre sesong ble sett av 475 000.Premieren av tredje sesong (og første på TVNorge) ble sett av 324 000. Premieren av fjerde sesong ble sett av 168 000. Premieren av femte sesong ble sett av 200 000.Aftenpostens anmelder gav den terningkast 5  mens Dagbladets anmelder gav den terningkast 4.Serien og programlederne Harald Eia og Einar Tørnquist er per 2021 blitt nominert til totalt ti Gullrutepriser uten å ha vunnet noen.


== Episodeoversikt ==


== Gjesteopptredener ==
Pr. 12. oktober 2021 har følgende personer gjestet programmet opptil flere ganger:


== Priser og nominasjoner ==


== Referanser ==


== Eksterne lenker ==
Hjemmeside for programmet (TV-Norge)
Nittedal Idrettslag

Nittedal Idrettslag (stiftet i 1916) er et idrettslag fra Nittedal i Akershus. Klubben har i dag grupper for idrettene fotball, friidrett, langrenn, tennis, innebandy og allidrett/rekruttering. Det er stor aktivitet, og mange aktive i gruppene. Et flott skianlegg, tennisanlegg med utendørs og innendørs baner, et fotballanlegg med kunstgress for alle aldersgrupper, og ikke minst en ny friidrettsbane som ble ferdigstilt våren 2013. Klubben har i dag drøyt 1500 medlemmer.


== Kjente utøvere ==
Langrennsløperen Odd Martinsen, også kjent som Stafett-Martin.
Langrennsløperen Bente Skari, olympisk mester og flere ganger verdensmester.
Spydkasteren Terje Thorslund, bronsemedalje i spydkast i EM i 1974 i Roma.


== Eksterne lenker ==
Offisielt nettsted
Nittedal Ski
Nittedal Tennis
Nittedal Friidrett
Nittedal Fotball
Nittedal Innebandy
Grit Breuer

Grit Breuer (født 16. februar 1972 i  Röbel/Müritz i DDR) er en tidligere tysk friidrettsutøver, som hovedsakelig konkurrerte på 400 meter. Frem til den tyske sammenslåingen i 1990 representerte hun DDR.
I 1992 ble hun, sammen med lagvenninnen Katrin Krabbe, utestengt i to år for bruk av clenbuterol.


== Meritter ==


== Referanser ==


== Eksterne lenker ==
(de) Grit Breuer – Munzinger Sportsarchiv 
(en) Grit Breuer – Olympedia 
(en) Grit Breuer – Sports-Reference (OL-resultater – arkivert) 
(en) Grit Breuer – databaseOlympics.com (arkivert) 
(en) Grit Breuer – World Athletics 
(en) Grit Breuer – Track and Field Statistics 
East Germany's Doping Legacy Returns
Thefakesoundofprogress

Thefakesoundofprogress er debutalbumet til Lostprophets, utgitt i 2000. Albumet fikk blandet kritikk. Den første singelen var «Shinobi vs. Dragon Ninja» og den andre var «The Fake Sound of Progress». Mange av disse sangene er remixer fra EP-en The Fake Sound of Progress som ble gitt ut i 1999. «Kobrakai» og «The Lesson» var sanger innspilt etter EP-utgivelsen.


== Sporliste ==
«Shinobi Vs Dragon Ninja»
«The Fake Sound of Progress»
«Five Is a Four Letter Word»
«...And She Told Me to Leave»
«Kobrakai»
«The Handsome Life of Swing»
«A Thousand Apologies»
«Still Laughing»
«For Sure»
«Awkward»
«Ode to Summer»
«The Lesson»
«Directions»


== Singler fra albumet ==
Shinobi Vs Dragon Ninja (2000)
The Fake Sound of Progress (2001)


== Eksterne lenker ==
(en) Thefakesoundofprogress på Discogs
Fløytdammen

Fløytdammen var en kommunal barnevennlig badeplass i Trøftåa på Rovelstad i Nord-Odal. Selve dammen demmer opp et lite vann som ligger som en liten lomme i skogområdet. Ved Fløytdammen var det både sandstrand og vannsklie.
Norges vassdrags- og energidirektorat regulerte vannstanden i Trøftåa for en del år tilbake, noe som resulterte i at badeplassen ble mer eller mindre ødelagt. Badeplassen har siden forfalt.
Vannkvaliteten er fremdeles bra.


== Eksterne lenker ==
Nord-Odal kommune
Gjeddevasskoiene leirsted

Gjeddevasskoiene leirsted ligger midt mellom Bruvoll og Trøftskogen i Nord-Odal kommune, og er kommunens leirskole- og ekskursjonssted for skoleverket, men leies også ut til private. 
Stedet består av hovedhytte og 2 sovehytter med ca. 30 sengeplasser. Stedet ligger helt inntil Gjeddevannet. Diverse undervisningsutstyr er oppbevart i skap i hovedhytta. Kjøkkenet har utstyr til 40 personer. En igjengrodd natursti går rundt i terrenget fra hyttene.


== Kilder ==
Nord-Odal kommune: Gjeddevasskoiene leirsted
Trautgruva

Trautgruva ligger i Nord-Odal, og er den største gruva som har vært i drift i kommunen. Den er 100 meter lang og 10–20 meter bred.
I perioden 1770 til 1830 ble det utvunnet jernmalm som ble fraktet til Odals Verk i Sør-Odal. For å få ut malmen i Trautgruva ble det først brukt fyrsetting og senere også bergkrutt. Ved fyrsetting ble setteved stilt opp mot veggen der det skulle brytes malm. Når setteveden brant ble fjellet varmt og sprakk, slik at malmen kunne brytes og heises opp av gruva.


== Vannkunsten ==
Det som var spesielt med Trautgruva var det mekaniske lensesystemet – en såkalt vannkunst – som pumpet vann ut av gruva. Vannkunsten ble også kalt vasskonsta eller bare konsta på odøling.
Kunsten besto av et vannhjul, som var 8 meter i diameter, og et 800 meter langt stangfelt i tillegg til selve pumpeinnretningen.
I begynnelsen ble vann heist opp, men etterhvert ble tilsiget for stort. Det var da en måtte bygge den avanserte vannkunsten, for å lense gruva. Vannhjulet som drev pumpeverket måtte legges 800 meter fra gruva. Kraften fra hjulet ble overført denne lange veien til pumpene via et stangfelt. Stolpene i stangfeltet var støttet opp av steinfundamenter og hadde en bevegelig horisontal stokk oppå. 
På hver side av disse var det sammenkoblede trestenger som var forbundet med vannhjulets veivaksel slik at trestangen på den ene siden gikk framover når den andre gikk bakover. Ved gruva ble stangfeltet vendt 90 grader ned i sjakten, der det drev en rekke stempelpumper som var laget av tre.
Stangfeltet er et av de lengste som er kjent i Norge.
Malmen ble fraktet med hest og slede på vinterstid til Odals Verk. Ruta gikk på isen over Råsen og Storsjøen, en tur på to døgn. En malmlast veide omtrent 600 kilogram.


== I dag ==
Restene av anlegget er godt bevart og kan ses ved å følge skiltet tursti. Nord-Odal kommune har rester av anlegget og en modell av vannkunsten i sin lokalsamling.


== Kilder ==
Nordre Odalen Kulturminnelag
Mary Decker

Mary Decker (født Mary Teresa Decker 4. august 1958) er en tidligere amerikansk friidrettsutøver, som har syv nasjonale rekorder i friidrett.

Karriere:
I 1974 hadde hun verdensrekordene både på 800 meter og 1000 meter (hhv. 2.01,8 og 2.26,7.)
I 1982 satte hun seks verdensrekorder på distanser fra en engelsk mil til 10,000 meter
VM i 1983 i Helsingfors: gull på både 1500 meter og 3000 meterI 1996 ble hun målt med et for høyt nivå av testosteron, som en følge av dette ble hun senere utestengt i to år.


== Referanser ==


== Eksterne lenker ==
(de) Mary Decker – Munzinger Sportsarchiv 
(en) Mary Decker – Olympedia 
(en) Mary Decker – Sports-Reference (OL-resultater – arkivert) 
(en) Mary Decker – World Athletics 
(en) Mary Decker – National Track & Field Hall of Fame 
(en) Mary Decker – Track and Field Statistics 
USA Track and Field Hall of Fame - Mary Slaney
Skipskanal

En skipskanal er en kanal som er spesielt konstruert for å kunne ta havgående skip, i motsetning til bare lektere. Skipskanaler kan være utvidede lekterkanaler, kanaliserte elver, eller kanaler som fra begynnelsen er konstruert spesifikt for å kunne ta imot skip.
For at en kanal skal kunne kalles en skipskanal må den ha en minste dybde på 5 meter, men mange er mye dypere. Hensikten med en skipskanal er: 

Å forkorte en transportrute og unngå lange omveier.
Å lage en farbar skipslei mellom to innsjøer som er innestengt av land.
Å gi innlandsbyer en direkte tilgang til havet.
Å gi et økonomisk attraktiv alternativ transportvei.Liste over viktige skipskanaler (etter lengde):

Kvitsjøkanalen i Russland, 227 km lang, åpnet i 1933, er delvis en kanalisert elv, delvis en kunstig kanal, og delvis noen naturlige innsjøer. gir forbindelse mellom Østersjøen og Kvitsjøen
Main-Donaukanalen i Tyskland, 171 km lang, åpnet i 1992, gir forbindelse mellom elvene Rhinen og Donau, og dermed også mellom Nordsjøen og Svartehavet.
Suezkanalen i Egypt, 160 km lang, åpnet i 1869, gir forbindelse mellom Middelhavet og Rødehavet.
Volga-Donkanalen i Russland, 100 km lang, åpnet i 1952, gir forbindelse mellom Svartehavet/Azovhavet og Det kaspiske hav.
Kielkanalen i Tyskland, 98 km lang, åpnet i 1895, forkorter veien mellom Nordsjøen og Østersjøen.
Houston Ship Channel i USA, 91 km lang, gir Houston i Texas direkte tilgang til Mexicogulfen.
Canal de Alfonso XIII i Spania, 85 km lang, åpnet i 1926, for det meste kanalisert elv. Gir Sevilla direkte tilgang til Atlanterhavet.
Panamakanalen i Panama, 82 km lang, åpnet i 1914, gir forbindelse mellom Det karibiske hav og Stillehavet.
Manchester Ship Canal i England, 57 km lang, åpnet i 1894. Gir Manchester direkte tilgang til Irskesjøen.
Saint Lawrence Seaway i Canada og USA, et system av kanaler, innsjøer og vannveier som gir forbindelse mellom Montréal og Lake Superior.
Welland Canal i Canada, 45 km lang, åpnet i 1931, gir forbindelse mellom Eriesjøen og Lake Ontario, og er en del av Saint Lawrence Seaway.


== Eksterne lenker ==
(en) Canals – kategori av bilder, video eller lyd på Commons 
(en) Canal – galleri av bilder, video eller lyd på Commons
Mick Moloney

Mick Moloney (født 15. november 1944 i County Limerick i Irland, død 27. juli 2022) var folklorist og utøver av irsk folkemusikk på tenorbanjo og gitar. Han var en sentral skikkelse i det irske musikkmiljøet i Dublin i 1960-årene. Sammen med senere popartist Paul Brady spilte han i den kjente kvartetten The Johnstons.
I 1970 utga han soloalbumet We Have Met Together, hvor han på et av sporene synger Aslaug Låstad Lygre og Geirr Tveitts «Vi skal ikkje sova burt sumarnatta» på originalspråket, noe som visstnok må tilskrives den norske visesangeren Jan Inge Rasmussen som deltar på LP-en. De to spilte sammen på friluftscenen Haraldsheim under Vise- og lyrikkfestivalen i Haugesund i 1972.
Samme år flyttet Mick Moloney til Philadelphia, Pennsylvania, hvor han blant annet startet organisasjonen Green Fields of America til fremme av interessen for tradisjonell irsk-amerikansk musikk.
I 1992 tok Moloney en Ph. D. i folkloristikk og etnologi ved Universitetet i Pennsylvania. For sin innsats for tradisjonell folkediktning mottok han fra NEA medlemskap i National Heritage Fellowship, som er den høyeste utmerkelse en folkemusikkutøver kan få i USA. Det var senator Hillary Clinton som for anledningen sto for overrekkelsen.
I 1999 ble Mick Moloney av Fretz Magazine kåret til "Best Tenorbanjo Player". Han innehar også et professorat i komparativ musikkvitenskap ved Universitetet i New York med keltisk musikk i USA og irske studier som spesialie. Mick Moloney er dessuten styremedlem ved Institutt for irsk-amerikanske studier, NYC.


== Diskografi ==
We Have Met Together. Transatlantic TRA 263 (1973)
Mick Moloney. Shanachie 8400 1 (1978)


=== CD-utgivelser ===
If It Wasn´t For The Irish And The Jews. Morning Star Studios, Springhouse, PA. Musikere: Mick Moloney (gitar, tenor banjo, mandolin); Egil Rostad (cello); Dan Block (fløyte); Mark Lopeman (klarinett); Jon-Erik Kellso (trompet); Jim Fryer (trombone); Vince Giordano (tuba); Peter Yarin (piano); Rob Garcia (trommer).


== Referanser ==


== Kilder ==
Sawyers, June Skinner (2001). Celtic Music: A Complete Guide. Da Capo Press. ISBN 0-306-81007-7. 


== Eksterne lenker ==
(en) Offisielt nettsted 
(en) Mick Moloney på Internet Movie Database 
(en) Mick Moloney på Discogs 
(en) Mick Moloney på MusicBrainz 
(en) Mick Moloney på Songkick 
MickMoloney.com, official website.
NYU Music Department page.
"Exploring Broadway's Early Irish Period", interview on NPR's Fresh Air (20. mars 2006).
Rana kommunestyre 2007–2011

Rana kommunestyre 2007–2011 er en oversikt over representanter og vararepresentanter i Rana, og medlemmer av kommunale utvalg, kommunestyre etter kommunevalget 2007. 


== Kommunestyrevalget 2007 ==
Med 29,2 % av stemmene var dette det dårligste valgresultatet for Det norske Arbeiderparti siden kommunereformen i 1964. For første gang i Ranas historie hadde partiet heller ikke lenger flertall sammen med Sosialistisk Venstreparti.
Gjennom et samarbeid mellom Det norske Arbeiderparti, Sosialistisk Venstreparti og Senterpartiet, ble Geir Waage (Det norske Arbeiderparti) ordfører, mens Liv Hauknes (Sosialistisk Venstreparti) fortsatte som varaordfører.
Samarbeidet slo sprekker den 9. februar 2011 i forbindelse med behandlingen av en korrupsjonsanklage mot rådmannen i kommunen. Det norske Arbeiderparti og Sosialistisk Venstreparti fortsatte etter dette å styre i et mindretallsbystyre som regjerte fra sak til sak.


=== Det norske Arbeiderparti (11 representanter) ===


=== Sosialistisk Venstreparti (7 representanter) ===


=== Fremskrittspartiet (7 representanter) ===


=== Miljøliste Rana (4 representanter) ===


=== Høyre (3 representanter) ===


=== Senterpartiet (2 representanter) ===


=== Venstre (1 representant) ===


=== Rødt (1 representant) ===


=== Kristelig Folkeparti (1 representant) ===


== Referanser ==
Heike Drechsler

Heike Gabriela Drechsler (født Daute, 16. desember 1964 i Gera, tidligere Øst-Tyskland) er en tidligere østtysk friidrettsutøver. Hun er en av de mest suksessfulle kvinnelige lengdehoppere i historien, og hevdet seg også på 100 meter og 200 meter.
Drechsler er den eneste kvinne som har vunnet to olympiske gullmedaljer i lengdehopp (1992 og 2000), i tillegg har hun to VM-gull i lengde (1983 og 1993).
I 1986 tangerte hun Marita Kochs verdensrekord på 200 meter ved to anledninger, og satte verdensrekord i lengde, som hun tangerte samme år.Gjennom karrieren hoppet hun syv meter eller lengre over 400 ganger, flere enn noen annen kvinnelig utøver.


== Referanser ==


== Eksterne lenker ==
(de) Offisielt nettsted 
(en) Heike Drechsler – kategori av bilder, video eller lyd på Commons 
(en) Heike Drechsler – galleri av bilder, video eller lyd på Commons 
(en) Heike Drechsler på Internet Movie Database 
(de) Heike Drechsler – Munzinger Sportsarchiv 
(en) Heike Drechsler – Olympedia 
(en) Heike Drechsler – Sports-Reference (OL-resultater – arkivert) 
(en) Heike Drechsler – databaseOlympics.com (arkivert) 
(en) Heike Drechsler – World Athletics 
(en) Heike Drechsler – European Athletic Association 
(en) Heike Drechsler – Track and Field Statistics 
(en) Heike Drechsler – TheSports.org 
(de) Heike Drechsler sin webside (Arkivert versjon)
Transportfly

Transportfly er et fly som er konstruert for og brukes til frakt av gods i stedet for passasjerer. Dette gjør at et transportfly ofte lett kan identifiseres, moderne store transportfly har ofte en skrogform som gjør det velegnet til å ta ombord store enheter. 
Fly er blitt benyttet for å frakte luftpost siden 1911 og allerede i 1920-årene ble det bygget fly spesielt tilpasset for transport av frakt. Det første «virkelige» transportfly var det tyske Arado Ar 232 som ble benyttet under andre verdenskrig.